open-index/open-wikipedia-markdown huggingface dataset:
Bloustreep-bokvis

Die **Bloustreep-bokvis** (*Mulloidichthys ayliffe*) is 'n vis wat voorkom in die westelike Indiese Oseaan; meer spesifiek Oman en aan die ooskus van Afrika suidwaarts tot by die noorde van KwaZulu-Natal. In Engels staan die vis bekend as die *Bluestriped goatfish*. Hierdie vis is eers in 2010 geklassifiseer en is genoem na Neville Ayliffe, 'n beroeps-skubaduiker van Sodwanabaai.

## Identifikasie 
Die vis word tot 25 cm lank. Die kop, lyf en vinne is geel met die uitsondering van die pektorale vinne wat soos die onderkant grys-wit is. Daar is 3 ligblou horisontale strepe vanaf die stert tot by die kop. Daar is ook 'n streep vanaf die kop wat slegs tot by die dorsale vin strek.

Die vis leef in vlak aflandige koraalriwwe in water wat 10 tot 25 m diep is. Hulle kom gewoonlik in klein groepies voor net bokant die rif saam met geelstreep-bokvisse. Hulle vreet snags bodemskaaldiere en slakke. 

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* http://www.fishbase.org/summary/Mulloidichthys-ayliffe.html

## Bronne 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014
2010 Japannese Grand Prix

Die **2010 Formule Een Japannese Grand Prix** is op 10 Oktober 2010 op die Suzuka Internasionale Renbaan in Japan gehou. Dit was die sestiende wedren van die kampioenskapseisoen en is deur Sebastian Vettel in 'n Red Bull-Renault gewen.

## Kwalifisering 
## Renuitslag 
## Verwysings
Tweesaal-bokvis

Die **Tweesaal-bokvis** (*Parupeneus trifasciatus*) is 'n vis wat in die Indiese Oseaan, Oman en aan die ooskus van Afrika tot by die noorde van KwaZulu-Natal voorkom. In Engels staan die vis bekend as die *Two-saddle goatfish*.

## Identifikasie 
Die vis word tot 30 cm lank. Die vis se kleur wissel van geelgrys tot dofrooi en daar is twee breë, swart vertikale strepe oor die lyf net onder die dorsale vinne. Hulle leef in rotskusareas en aflandige koraalriwwe in water wat tot 80 m diep is. 

Die vis is gewoonlik 'n alleenloper maar kom ook in pare voor. Hulle verkies sanderige en rommelareas aangrensend aan die rif en vreet bodemskaaldiere, wurms en slakke.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* https://www.fishbase.de/summary/Parupeneus-trifasciatus.html

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014
Goudsaal-bokvis

Die **Goudsaal-bokvis** (*Parupeneus cyclostomus*) is 'n vis wat in die westelike Stille Oseaan, die Indiese Oseaan, die Rooisee en aan die ooskus van Afrika suidwaarts tot by sentraal KwaZulu-Natal voorkom. In Engels staan die vis bekend as die *Goldsaddle goatfish*.

## Identifikasie 
Die vis word tot 50 cm lank en kom in twee kleure voor. In die eerste variasie is die vis geelgrys met blou merke op die skubbe wat dit 'n blouerige voorkoms gee. Daar is ook 'n prominente geel kol op die kieuedeksel. Die tweede variasie: die vis is eenvormig geel en die variasie word minder dikwels gesien. By beide variasies is daar blou strepe op die kop. Hulle leef in koraalriwwe en aangrensende rommelbodems in water wat 5 tot 100 m diep is.

Hulle vreet klein rifvissies; die vissies word uit hulle skuilings gejaag deur hulle baarde in die skuilings te druk. Dit is uniek vir bokvisse.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* http://www.fishbase.org/summary/Parupeneus-cyclostomus.html

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014
Ludwik Lejzer Zamenhof

**Ludwik Lejzer Zamenhof** (Pools: *Ludwik Łazarz Zamenhof*), (15 Desember 1859 – 14 April 1917), bekend as *Dokter L. L. Zamenhof* of *Doktoro Esperanto* ("Dokter wat hoop"), was 'n Jood wat die "internasionale taal" Esperanto, die mees gewilde kunsmatige taal, geskep het.
## Eksterne skakels
2012 Koreaanse Grand Prix

regs|260px
Die **2012 Formule Een Koreaanse Grand Prix** was 'n Formule Een-kampioenskapswedren wat op 14 Oktober 2012 by die Korea Internasionale Renbaan in Suid-Korea gehou is. 

## Kwalifisering 
## Renuitslag 
## Verwysings
2013 Verenigde State Grand Prix

Die **2013 Formule Een Verenigde State Grand Prix** het op 17 November 2013 op die Circuit of the Americas in Austin, Texas plaasgevind. Dit was die sewentiende wedren van die kampioenskapseisoen en is deur Lewis Hamilton in sy Mercedes gewen.

## Kwalifisering 
Sebastian Vettel behaal vir Red Bull Racing hul agtste kroonposisie van die seieoen. Sy spanmaat Mark Webber spring langs hom weg in die eerste ry. Romain Grosjean kwalifiseer derde vir Lotus, voor die Sauber-jaer Nico Hülkenberg.

In die eerste vrye oefening steek McLaren-jaer Jenson Button ander deelnemers verby terwyl die rooi vlag gewaai word. Dit is egter verbode, en Button ontvang hiervoor drie plekke se roosterstraf. Ook die Caterham-jaer Charles Pic kry vyf plekke roosterstraf vir sy ratkasruiling. Esteban Gutiérrez hou in die eerste kwalifisering die Williams van Pastor Maldonado op; hy ontvang tien plekke roosterstraf hiervoor.

## Renuitslag 
## Puntestand na afloop van die Grand Prix 
## Verwysings
2011 Japannese Grand Prix

Die **2011 Formule Een Japannese Grand Prix** is op 9 Oktober 2011 op die Suzukarenbaan in Japan gehou. Dit was die vyftiende wedren van die kampioenskapseisoen en is deur Jenson Button in sy McLaren-Mercedes gewen.

## Kwalifisering 
## Renuitslag 
## Verwysings
Schoonoord

**Schoonoord** is 'n landelike dorp in Sekhukhune-distriksmunisipaliteit in die Limpopoprovinsie van Suid-Afrika.

## Verwysings
Bronne by die studie van die Afrikaanse filmbedryf

Bronne by die studie van die Afrikaanse filmbedryf:

## Boeke 
* Gutsche, T. 1972. *The history and social signifcance of motion pictures in South Africa, 1895–1940*. Kaapstad: Howard Timmins.
* Le Roux, A. & Fourie, L. 1982. *Filmverlede: Geskiedenis van die Suid-Afrikaanse speelfilm*. Pretoria: UNISA.
* Tomaselli, K.G. 1988. *The cinema of apartheid: Race and class in South African cinema*. New York: Smyrna Press.
* Blignaut, J. & Botha, M. (reds.). 1992. *Movies, moguls, mavericks: South African cinema 1979–1991*. Kaapstad: Showdata.
* Botha, M. 2006. *Jans Rautenbach: Dromer baanbreker en auteur*. Melkbosstrand: Genugtig!.
* Botha, M. 2012. *South African cinema 1896–2010*. Bristol: Intellect.
* Van Nierop, L. 2016. *Daar doer in die fliek: ’n persoonlike blik op die geskiedenis van die Afrikaanse rolprent*. Kaapstad: Protea Boekhuis.

## Artikels 
* Tomaselli, K.G. 2006. Rereading the Gods Must be Crazy films. *Visual Anthropology* 19(2): 171–200.
* Nicholls, B. 2008. Apartheid cinema and indigenous image rights. *Scrutiny2: Issues in English Studies in Southern Africa* 13(1): 20–32.
* Senekal, B.A. 2014. An investigation of Pierre de Wet's role in the Afrikaans film industry using social network analysis (SNA), *Literator* 35(1).
* Senekal, B.A. en Stemmet, J.-A. 2014. The gods must be connected: An investigation of Jamie Uys’ connections in the Afrikaans film industry using social network analysis, *Communicatio* 40(1), 1-19.
* Stemmet, J.-A. 2015. Sangoma of the silver screen: Jamie Uys as film maker 1950–1964, Ensovoort.
* Senekal, B.A. 2015. Die kwantifisering en toepassing van modulariteit in die Afrikaanse filmbedryf (1994–2014) as ’n komplekse netwerk , *Suid-Afrikaanse Tydskrif vir Natuurwetenskap en Tegnologie*, 34(1).
* Senekal, B.A. 2015. ’n Veelvlakkige netwerkontleding van die Afrikaanse filmbedryf en filmakteurnetwerk (1994–2014), *LitNet Akademies*, 12(2).

## Verhandelings en proefskrifte 
* Du Plooy, Alta. 2014. Die ongelooflike avonture van Afrikaanse filmaanpassings: filmic adaptations of Afrikaans literature with specific focus on novels, youth literature and stage plays. Unpublished script. University of Cape Town.
* Broodryk, Chris Willem. 2016. Absences, exclusivities and utopias: Afrikaans film as a cinema of political impotence, 1994–2014. Unpublished script. University of Cape Town.

## Belangrike webblaaie en databasisse 
* Mimosa Films
* Lys van Afrikaanse films op die Internet Movie Database
* PRISMA: 'n Digitale Afrikaanse kultuurbedryfdatabasis

## Sien ook 
* Lys van Afrikaanse rolprente
J.M. de Wet

**J.M. de Wet** (2 Julie 1907- 5 Julie 2002) was 'n Afrikaanse skrywer, wat benewens ’n biografie van Jopie Fourie verskeie nasionalistiese romans en gedigte onder sy eie naam en verskeie skuilname skryf. Hy maak onder meer van die volgende skuilname gebruik: Jan Malherbe, Danie Stegman en Petrus Naudé. Hy is op 5 Julie 2002 oorlede.

## Lewe en werk 
Johannes Marthinus de Wet is op 2 Julie 1907 in die distrik Ficksburg gebore as die agste kind van sy pa, na wie hy vernoem is, en die enigste kind van sy pa se tweede huwelik met Anna Gesiena du Plessis.

## Publikasies 
### J.M. de Wet 
### Jan Malherbe 
### Petrus Naudé 
### Danie Stegman 
## Verwysings 
### Boeke 
* Nienaber, P.J. “Hier is ons skrywers!” Afrikaanse Pers-Boekhandel Johannesburg Eerste uitgawe 1949

### Ander verwysings
Die Berenstain Bere

***Die Berenstain Bere*** is 'n reeks van kinderboeke geskep deur Stan en Jan Berenstain en het voortgegaan met hul seun, Mike Berenstain, wat gedeeltelike outeurskap in 2002 en volle outeurskap in 2012 ná Jan se dood aanvaar het. Die boeke fokus op 'n familie van antropomorfiese bere wat deur die loop van elke storie 'n morele of veiligheid-verwante les leer.

## Eksterne skakels 
* *Berenstain Bears* amptelike webwerf
* *Berenstain Bears* op Facebook
* PBS Kids: amptelike webwerf
* Berenstain Bears Bibliografie
Swartkol-bokvis

Die **Swartkol-bokvis** (*Parupeneus pleurostigma*) is 'n vis wat voorkom in die westelike Stille Oseaan, die Indiese Oseaan en aan die kus van Oos-Afrika suidwaarts tot by die noorde van KwaZulu-Natal. In Enegels staan die vis bekend as die *Blackspot goatfish*.

## Identifikasie 
Die vis word tot 30cm lank. Die vis se lyf is persgrys tot pienk aan die rugkant en wit aan die sye en pens. Daar is 'n prominente swart kol op die sye in die middel van die lyf. Net na die swart kol is 'n wit ovaalvormige vlek. Daar is ook blou strepe op die kop.

Die vis leef in vlak sand of rommel gebiede van koraalriwwe in water wat 10 tot 40m diep is. Hulle is gewoonlik alleenlopers en vreet 'n verskeidenheid bodem ongewerweldes en vissies.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* http://www.fishbase.org/summary/Parupeneus-pleurostigma.html

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014
Fraserse bokvis

**Fraserse bokvis** (*Parupeneus fraserorum*) is 'n vis wat in die suidooste van Madagaskar voorkom, en aan die ooskus van Suid-Afrika vanaf die noorde van KwaZulu-Natal suidwaarts tot by die Oos-Kaap. In Engels staan die vis bekend as *Frasers goatfish*. Die vis is eers in 2009 geklassifiseer.

## Identifikasie 
Die vis word tot 18 cm lank. Die bokant van die lyf is ligbruin met 'n oranjegeel streep wat oor die sylyn strek. Die lyf is gryswit aan die onderkant. Daar is 'n ligblou reënboogkleurige merk op elke skub en klein rooi kol op die boonste rand van die kieue deksel. Die vis leef in aflandige riwwe in water wat 15 tot 80m diep is. Hulle word ook gevind op die sandbodems van aangrensende riwwe. Die vis is 'n alleenloper maar kom ook in klein groepies voor. Hulle vreet bodemongewerweldes.

Die vis is vir die eerste keer in 2009 beskryf en Dennis King en Mike Fraser het dit die eerste keer gefotografeer tydens 'n duikuitstappie.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* http://www.fishbase.org/summary/Parupeneus-fraserorum.html

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014
Bonaventura

**Bonaventura**, gebore as *Giovanni di Fidanza*, (Bagnorea (die huidige Bagnoregio), 1221 - Lyon, 15 Julie 1274) was 'n Italiaanse fransiskaanse teoloog en filosoof.

## Lewe 
Giovanni di Fidanza word gebore in die gebied tussen Orvieto en Viterbo. Van 1236 tot 1243 studeer hy in teologie aan die Universiteit van Parys.Teen ongeveer 1240 word hy lid van die  fransiskaanse orde. Minstens vanaf die tyd moes hy lesings gevolg het van sy  medefransiskaan Alexander van Hales. Hy doseer in Parys van 1248 tot 1255 met die rang van *sententiarius*, dosent van *de Libri Sententiarum* van Petrus Lombardus. Dit was 'n opvallende lae rang vir iemand van sy formaat. Die fransiskaane maak hom in 1253 hoof van hul leerstoel in Parys. In 1257 het Bonaventura sy doktorsgraad verwerf.

In die tydperk van 1257 tot1273 word Bonaventura verkies tot "Minister Generaal" van die fransiskaanse-orde.  Hy skryf in die hoedanigheid die amptelike heiligenlewe van Franciskus van Assisi, die stigter van die Fransiskane. Self word Bonaventura as tweede stigter van sy orde beskou. Hy reorganiseerde die orde onder andere deur studie tot 'n staande element vir lidmaatskap te maak. Pous Gregorius X benoem hom in 1273 tot kardinaal en biskop van Albano. Op versoek van hierdie pous werk hy mee aan die voorbereiding van die tweede konsilie van Lyon in 1274. Tydens die konsilie sterf hy op ongeveer 53-jarige leeftyd. Dit beteken dat hy in dieselfde jaar sterf as Thomas van Aquino. Saam word hulle beskou as die grootste teoloë uit die skolastiektydvak.

## Werk 
In sy teologiese werke fokus Bonaventura op Christus en sy lyding.  Sy werke het 'n duidelike mistieke inslag. Sy middeleeuse bynaam is  *doctor passionis*, "doktor van die  lyding". Pous Sixtus V verleen aan hom die eretitel *Doctor Seraphicus*. Behalwe sy kommentaar op Petrus Lombardus is  veral sy  *Itinerarium mentis ad Deum* en die *Breviloquium* bekend.  Die negentiende-eeuse uitgawe van Bonaventura se *Opera omnia* omvat tien dele. Die latere pous Benedictus XVI verdedig in 1957 sy Habilitasietesis oor Bonaventura. Ook Romano Guardini wy 'n studie aan Bonaventura.

Pous Sixtus IV, 'n fransiskaan, verklaar Bonaventura in 1482 heilig. In 1588 benoem pous Sixtus V, eweneens 'n  fransiskaan, hom tot kerkleraar. Sy feesdag is 15 Julie.

## Eksterne skakels
Qibing

**Qibing** is 'n township van Wepener, 130 km suidoos van Bloemfontein, Vrystaat, naby die grens met Lesotho.

## Bronne
Roleleyathunya

**Roleleyathunya** is 'n nedersetting in die Suid-Vrystaat, Suid-Afrika. Roleleyathunya is aangrensend noord van die dorp Rouxville en word 99% deur swartes bewoon. Volgens die 2011-sensus het Roleleyathunya 'n bevolking van 5&nbsp;955 gehad.

## Verwysings
Prisma (databasis)

duimnael|Die Afrikaanse kultuurbedryf as netwerk, soos saamgestel met behulp van PRISMA

**PRISMA** is ’n digitale Afrikaanse kultuurbedryfdatabasis wat mense se bydraes tot die Afrikaanse film, literatuur, musiek, televisie en teater opteken. Die naam, PRISMA, dui op 'n prisma se vermoë om lig vanuit 'n spektrum te fokus, soos die projek ook inligting vanaf 'n verskeidenheid bronne op 'n enkele plek fokus.

PRISMA is die mees gedetailleerde aanlyn databasis van die Afrikaanse filmbedryf wat beskikbaar is, en anders as die Internet-rolprentdatabasis teken dit alle bydraes tot Afrikaanse films op, nie alleen dié van ‘belangrike’ rolspelers soos regisseurs, hoofakteurs en draaiboekskrywers nie. Dit beteken dat rolspelers in die Afrikaanse kultuurbedryf waaroor gewoonlik nie geskryf word nie, byvoorbeeld musikante en tegniese personeel, se bydraes ook op hierdie databasis verreken word. Anders as die Internet-rolprentdatabasis teken dit ook bydraes tot die Afrikaanse literatuur, musiek, teater en televisie op, en verskaf dus ’n breër beeld van ’n persoon se bydrae tot die Afrikaanse kultuurbedryf.

## Huisvesting 
Die projek word deur Burgert Senekal van die Universiteit van die Vrystaat se Eenheid vir Taalfasilitering en Bemagtiging bestuur en het sy oorsprong in studies van samewerkingsnetwerke in die Afrikaanse kultuurbedryf, byvoorbeeld van die film, toneel, en literatuur. Befondsing is in 2015 van die Suid-Afrikaanse Akademie vir Wetenskap en Kuns ontvang wat die uitbreiding van die projek na sy huidige formaat moontlik gemaak het.

## Verwante projekte 
* Digitale Bibliografie van die Afrikaanse Letterkunde 
* The Encyclopaedia of South African Theatre, Film, Media and Performance (ESAT) 
* Die ATKV-skrywersalbum
* Vintage Media
* The Internet Movie Database

## Eksterne skakel 
* PRISMA: 'n Digitale Afrikaanse kultuurbedryfdatabasis

## Verwysings
2013 Koreaanse Grand Prix

regs|260px
Die **2013 Formule Een Koreaanse Grand Prix** was 'n Formule Een-kampioenskapswedren wat op 6 Oktober 2013 by die Korea Internasionale Renbaan in Suid-Korea gehou is. 

## Kwalifisering 
## Renuitslag 
## Verwysings
Club Nacional de Football

**Nacional** is 'n Uruguaanse sokkerklub van Montevideo. Die klub is een van die grootste in Suid-Amerika en in die wêreld. Die klubkleure is rooi, wit en blou en sy stadion is die *Gran Parque Central*, wat letterlik 'groot sentrale park' beteken. Nacional is gestig in 1899 deur die samesmelting van *Uruguay Athletic Club* van *La Unión* en *Montevideo Football Club*.

Hulle het al vyf en veertig keer die Uruguay-kampioenskap gewen. Die klub het ook een-en-twintig internasionale toernooie gewen (drie Libertadores Beker, drie Interkontinentale Beker, een Amerikaanse Recopa, twee Interamerikaanse Beker, en twaalf Rioplatense bekers). Die aartsvyand van Nacional is Club Atlético Peñarol. Wedstryde tussen die klubs staan bekend as *El Clásico* (Die Klassieke).

## Erelys 
* **Uruguaanse Sokkerkampioen (49)**
: 1902, 1903, 1912, 1915, 1916, 1917, 1919, 1920, 1922, 1923, 1924, 1933, 1934, 1939, 1940, 1941, 1942, 1943, 1946, 1947, 1950, 1952, 1955, 1956, 1957, 1963, 1966, 1969, 1970, 1971, 1972, 1977, 1980, 1983, 1992, 1998, 2000, 2001, 2002, 2005, 2005/06, 2008/09, 2010/11, 2011/12, 2014/15, 2016, 2019, 2020, 2022
* **Suid-Amerikaanse Kampioen (3)**
: 1971, 1980, 1988.
* **Wêreldkampioen (3)**
: 1971, 1980, 1988.
* **Inter-Amerikaanse Kampioen (2)**
: 1972, 1989.
* **Suid-Amerikaanse Recopa (1)**
: 1989

## Beroemde (eks-)sokkerspelers 
* Álvaro Recoba
* Luis Suárez
* Atilio García
* Héctor Scarone
* Hugo de León
* Luis Artime

## Eksterne skakels 
* Club Nacional de Football
Petri Jacobs

**Petri Jacobs** (*4 Julie 1956-) is ’n Afrikaanse jeugverhaalskrywer en digter, sy debuteer in 1986 as **Petri Prinsloo** met *Nag van die nonnetjie-uil*. Haar daaropvolgende jeuromans verskyn onder die naam Petri Jacobs. Sy dig en skryf steeds as Petri Jacobs op webwerwe soos Woes en LitNet.

## Lewe en Werk 
Petri Jacobs is op 4 Julie 1956 gebore. Sy matrikuleer aan die Hoërskool Erasmus op Bronkhorstspruit. Vanaf Oktober 1994 is sy die besturende direkteur van die Bougainvilla  Lodge en Fig Tree Lodge in Thohoyandou in Venda, naby Louis Trichardt.

## Skryfwerk 
*As alles anders was* ’n jeugroman waarin die hoofkarakter, Henk Kruger, die soort ou is waaroor meisies droom. Hy is akademies goed, kaptein van die eerste rugbyspan en het wonderlike ouers en vriende. ’n Vreemdeling wat baie na hom lyk krap egter alles deurmekaar en hy moet leer dat deur verandering en pyn ook waardevolle lewenslesse geleer kan word. Hierdie boek is in 1992 ’n naaswenner van die ATKV Kinderboek-toekenning vir die ouderdomsgroep 13-15 jaar.

In *Wanneer die musiek ophou* is die hoofkarakter Jannes ’n rebel wat reeds gedruip het, alkohol misbruik en ’n seksuele verhouding met ’n ouer meisie het. Sy ouers verbied hom om verder vir sy rockgroep Kaleidoscope kitaar te speel, wat die tuisverhoudings verder versuur. Wanneer sy beste vriend verdwyn moet hy besluite neem oor lojaliteit en eerlikheid. Hierdie boek word vir skole voorgeskryf.

Verskeie van haar gedigte word gepubliseer op die webwerwe van Woes en LitNet, terwyl sy ook kortverhale in tydskrifte publiseer.

## Publikasies 
## Eksterne skakels 
* http://www.litnet.co.za/author/petri-jacobs/
* http://www.woes.co.za/bydraers/besonderhede/petrijacobs 

## Verwysings 
### Boeke 
* Wybenga, Gretel en Snyman, Maritha (reds.) *Van Patrys-hulle tot Hanna Hoekom*. LAPA Uitgewers Eerste uitgawe Tweede druk 2005

### Internet 
* Die Burger: http://m24arg02.naspers.com/argief/berigte/dieburger/1992/10/22/4/2.html

### Ander verwysings
Motwortel

**Motwortel** (*Cymbopogon marginatus* (Steud.) Stapf ex Burtt Davy syn. *Andropogon marginatus* Steud., *Andropogon nardus* L. var. *marginatus* Hack.), ook in Afrikaans: **akkewani** (in Javaans verwys *akar wangi* na *Chrysopogon zizanioides*) of **buffelsrooigras** is 'n grasspesie wat in Suid-Afrika voorkom, maar nie hier endemies is nie. Die naam **koperdraadgras** word ook gebruik, maar dit word ook aan ander grasse gegee, soos  *C. excavatus*, *Elionurus muticus* of *Stiburus alopecuroides*. Dit behoort tot die sitroengras-genus en sy aromatiese wortel word soms gebruik om te verhoed dat motte die wol van kleding opvreet. In Vendaland word die rook van brandende motwortel ingeasem vir hoofpyne.

Dié spesie word op die Suid-Afrikaanse rooilys aangegee as *van minste kommer* (LC), en is ook nie vir verdere evaluasie uitgekies nie. In Suid-Afrika word die plant in die Wes- en die Oos-Kaap gevind.

Die spesie is 'n belangrike onderdeel van die renosterveldplantegroei en een van die drie belangrikste voedselbronne van die Kaapse bergkwagga van die Nasionale Bontebokpark.

Die plant vorm polle met regop stele wat 20–70&nbsp;cm lank kan wees en aromatiese blare wat 2–5&nbsp;cm breed en 15-35 lank kan word.

## Koos Prinsloo 
In die raamvertelling "Die Jonkmanskas" van Koos Prinsloo speel dit 'n rol:

## Verwysings 
## Eksterne skakels 
*
Tickey

**Tickey** (Tiekie), 'n dwergie, was 'n bekende en geliefde hanswors in Suid-Afrika.
Hy is as **Eric Hoyland** in Yorkshire, Engeland gebore. Sy pa was daar 'n mynweker. Aanvanklik was Tickey 'n gimnas. Op 15-jarige ouderdom sluit hy by 'n groep dwergies bekend as die Lilliputs aan. In 1933 vestig hy hom in Suid-Afrika, word lid van die Boswell-sirkus en lewer as lid van 'n driemanskap 'n trampolienvertoning. T.V. Bulpin het in 1976 die boek “Tickey: the story of Eric Hoyland” gepubliseer. Tickey is op 21 Oktober 1988 oorlede na 'n loopbaan van byna 60 jaar in die vermaaklikheidsbedryf.
P.A. Jacobs

**Petrus A. Jacobs** is ’n township-dramaturg wat op Matroosfontein in die Kaap bly. Jacobs se dramas bevat meestal religieuse en/of liefdes temas.

## Lewe en werk 
In 1957 begin sy bemoeienis met die teater wanneer hy begin om toneelstukke op te voer saam met sy kerkjeug onder die naam Inspirations Theatre Group. Hierdie groep verander in 1960 hulle naam na die United Youth Crusaders, wat in 1971 Alpha Omega word. Hierdie groep is verantwoordelik vir meeste van die opvoerings van sy dramas. Hulle motto is “Prestasie eis moed – oorwinning na die stryd”. Aanvanklik is hulle in Elsiesrivier gebaseer, maar verskuif later na Nooitgedacht. Vir lank is hy regisseur van die opvoerings van sy dramas en vertolk hy self rolle daarin. Hy is in Maart 2004 na ’n lang siekbed in die Karl Bremer-hospitaal in Bellville oorlede.

## Skryfwerk 
Hy skryf sowat dertig ongepubliseerde dramas, van veral religieus-didakties en sentimenteel-romantiese aard. Hierdie dramas sluit in “***As die galgtou weer swaai***”, “***Die koms van Lord Gladystone***”, “***Die goue kandelaar***”, “***Die hart van die mens***”, “***Daar’s ’n reënboog in haar oë***”, “***In haar trourok op sy graf***”, “***So eg die liefde***”, “***Maak oop die graf van my moeder***”, “***Vreemde skoen onder my bed***”, “***Pieter se troue***”, “***Spelonk van onheil***”, “***Die waarde van ’n glimlag***”, “***Bloed is dikker as water***”, “***Stiefseun se geliefde***”, “***In die glans van die gloeiende panga***”, “***Uurtjie van lof***”, “***Oorlede Louw se bos***”, “***In die skadu van die sipres***” en “***Haar belofte aan Mammie***”. Laasgenoemde word onder andere in April 1986 op Saron in die Kaapse Vlakte opgevoer. Kort voor sy dood voltooi hy ’n gewyde drama vir die New Heritage Church van Montana.

## Verwysings 
### Tydskrifte en koerante 
* Anoniem: Drama op Vlakte steeds lewendig” “Die Burger” 26 Augustus 1988
* Anoniem “Dramaturg (71) sterf” “Kaap-Rapport” 7 Maart 2004
* Eie korrespondente “Lid van toneelgroep sterf ná aanranding” “Die Burger” 23 Oktober 1992

### Internet 
* Die Burger: http://152.111.1.87/argief/berigte/dieburger/1986/04/04/14/12.html
* Die Burger: http://m24arg02.naspers.com/argief/berigte/dieburger/1988/08/26/21/2.html
* Rapport: http://152.111.1.87/argief/berigte/rapport/2004/03/07/KR/02/04.html

### Ander verwysings
Glen Cowie

**Glen Cowie** is 'n dorpie in die Makhuduthamaga Plaaslike Munisipaliteit, wat in die Sekhukhune-distriksmunisipaliteit, provinsie Limpopo geleë is.

## Sien ook 
* Lys van dorpe in Suid-Afrika

## Verwysings
Pentax kameras

Hierdie artikel bespreek die kameras — hoofsaaklik 35 mm SLR's — vervaardig deur **Pentax**, die Ricoh Imaging Corporation en sy voorgangers, Asahi Optical Co., Ltd.

Dit dek van die eerste "Asahiflex" modelle in 1952 en hul opvolger, die deurslaggewende "Asahi Pentax" enkellensreflekskamera, tot die hedendaagse tyd.

## Agtergrond 
Gedurende die tydperk rondom 1950 het die Japannese fotografiese industrie teruggebons na sy kragtige vlakke van die vroeë 1940's, en ook Japan se opkoms as 'n belangrike uitvoerder. Die wedergebore bedryf het baie van hul kameras verkoop aan die besettingsmagte (met baie groter besteebare inkomste as die Japannese) en is goed ontvang. Die Korea-oorlog het 'n groot instroming van joernaliste en fotograwe na die Verre-Ooste tot gevolg gehad. Hulle was beïndruk deur die lense van maatskappye soos Nikon en Canon vir hul Leica afstandsoekerkameras, en ook om bakdele van die Leica en Contax kameras wat hulle gebruik het, aan te vul en te vervang. Dit was die agtergrond van die ontwikkeling van Asahi Optical se eerste kamera.

## Skroefaanhegkameras 
### Asahiflex Reeks 
Asahi Optical het sy eerste 35&nbsp;mm kamera in 1952 vrygestel. Asahi het die ongewone besluit geneem deur te begin met 'n hoë-gehalte 35mm-kamera wat nie 'n kopie van iets anders was nie. Die ontwerpers was oortuig van die inherente meerderwaardigheid van die SLR en het dus hiermee voortgegaan. Hierdie poging het gelei tot die Asahiflex I, wat ook die eerste Japannese 35mm SLR-kamera was.
duimnael|Die Asahiflex IIb
Daar was nog altyd 'n noue ontwerpverhouding tussen die produkte van Asahi, en die wat in Duitsland gebou is deur 'n verskeidenheid vervaardigers, veral Zeiss Ikon.

Die Asahiflex I het 'n nie-verwisselbare middelvlaksoeker gehad, met 'n direkte optiese soek vir oogvlak-gebruik. Die Asahiflex I het 'n nie-terugkeerspieël en 'n sluiterspoed van 1/25 tot 1/500. Die kamera het die M37 skroefmontering gebruik. Dit het na 'n paar klein veranderinge, soos flitsgebruik, die IA opgelewer. Met die IIB 'n belangrike sprong gemaak: die vinnige terugkeerspieël. Die probleem van die spieël se swart-uit was een van die grootste probleme met vorige SLR ontwerpe, wat hul bruikbaarheid grootliks verminder het en 'n goeie rede was vir die groter gewildheid van die afstandsoeker. Met die IIB is daar na vore gekom met die eerste praktiese vinnige terugkeerspieël, 'n belangrike innovasie en een wat dadelik aangeneem is deur die ander vervaardigers. Met die laaste model in die reeks, die IIA, kon die Asahiflex ook die stadige spoed van 1/25ste van 'n sekonde tot  'n halfsekonde bemeester.

Die fotografiese reuse Canon en Nikon kon eers hul eie SLR kameras in 1959 bekendstel. In teenstelling hiermee is die Pentaxreeks aangebied om hierdie funksies teen 'n relatief lae prys, wat baie fotograwe bekendgestel het aan 35&#x20;mm SLR fotografie.
regs|duimnael|Honeywell H3V

## Verwysings
Goudstadse Onderwyskollege

Die **Goudstadse Onderwyskollege** (GOK) was ’n instelling in Johannesburg waaraan onderwysers van 1961 tot einde 1992 deur medium Afrikaans opgelei is. 

Die lang veldtog vir 'n Afrikaanse onderwyskollege of universiteit in Suid-Afrika se grootste stad is in drie fases gevoer. Die eerste, tussen 1956 en 1961, het sy hoogtepunt bereik met die stigting van die GOK in Februarie 1961. Gedurende die tweede fase, tussen 1961 en 1965, is onderhandelings gevoer met die Universiteit van Suid-Afrika. Die finale veldtog, in 1965 en 1966, was gerig op die verkryging van 'n eie, onafhanklike Afrikaansmediumuniversiteit.

Die Goudstadse Onderwyskollege het met sowat 110 voltydse en 40 deeltydse studente begin in ’n skoolgeboutjie op die klipkoppies van die voorstad Cottesloe en uitgebrei tot ’n groot kollege met ’n manskoshuis, Majuba, en twee vrouekoshuise, Panorama en Horison. In dié omgewing het later ook die Randse Afrikaanse Universiteit tot stand gekom en is die SAUK se hoofkantoor opgerig.

Bekende kunstenaars het aan die GOK studeer, onder andere Rouel Beukes, Sonja Herholdt en Hennie Smit. Die kollege het op 31 Desember 1992 gesluit.

## Bronne 
*  Goudstad – die beginjare. URL besoek op 14 September 2016.
Amerikaanse bison

duimnael|links|'n Kalf
[duimnael|links|'n Manlike vlaktebison in die Wichitaberge van [Oklahoma.]]
Die **Amerikaanse bison** (*Bison bison*), ook bekend as die **Amerikaanse buffel**, is 'n Noord-Amerikaanse spesie van bisons wat eens in groot troppe oor die grasvelde van Noord-Amerika getrek het. Hulle het byna uitgesterf deur 'n kombinasie van kommersiële jag en slagting in die 19de eeu en die blootstelling aan siektes in mak beeste, maar toon 'n onlangse oplewing in getalle wat grootliks beperk is tot 'n paar nasionale parke en reservate. Hul historiese beweegarea het rofweg bestaan uit 'n driehoek tussen die Groot Beremeer in Kanada se verre noordwes, suid-om die Meksikaanse deelstate Durango en Nuevo Leon, en oos van die Atlantiese kus van die Verenigde State vanaf New York tot in Georgia en volgens sommige bronne suid tot in Florida. Bisons is so onlangs as 1750 in Noord-Carolina waargeneem, naby Buffalo Ford langs die Catawbarivier.

Twee subspesies of ekotipes is reeds beskryf: die vlaktebison (*B. b. bison*) – kleiner in grootte en met 'n meer geronde bult, en die bosbison (*B. b. athabascae*) – die groter van die twee met 'n langer, vierkantige bult. Verder blyk dit dat die vlaktebison moontlik bestaan uit 'n noord- (*B. b. montanae*) en 'n suid-subspesie, dit bring die totaal op drie te staan. Die bosbison is een van die grootste wildspesies van bovides in die wêreld, en word slegs oortref deur die Asiatiese gaur en wilde waterbuffels. Dit is die grootste lewende landdier in die Amerikas.

Die Amerikaanse bison is die nasionale soogdier van die Verenigde State van Amerika.

## Verwysings 
## Eksterne skakels
Amelda Brand

**Amelda Brand** is 'n Suid-Afrikaanse dramaturg, akteur en drama-terapeut.

## Lewe en werk 
Amelda Brand matrikuleer aan die D.F. Malan Hoërskool in Bellville in die Kaap. Sy studeer drama aan die Universiteit van Stellenbosch en behaal haar M.A.-Drama-graad met ’n tesis oor gemeenskapsteater. Hierna is sy betrokke by die Klein Libertasteater in Stellenbosch en spandeer dan twee jaar in Kanada saam met haar man, ’n dokter. Hulle bly hier in Lac La Biche in die Alberta-provinsie. By haar terugkeer raak sy as aktrise, sanger, poppemeester en regisseur betrokke by gemeenskapsteater by die Klein Libertasteater (waarvan sy tussen 1995–1998 die voorsitter is) en die Breughel-teater in Stellenbosch. Sy werk hoofsaaklik met die groepe Pretty Ladies en Blue Belles, waarvan meeste van die lede op die plaas Nagenoeg naby Stellenbosch woon.

## Skryfwerk 
Sy is medeskrywer (saam met Erik de Waal en Angerie van Wyk) van die poppekabaret “***Waarvan die mond van vol is***” wat in 1994 by die ATKV-Kampustoneelfees opgevoer word. Die stuk handel op een vlak oor die vraatsug en geestelike honger van die mens. Die poppe én manipuleerders word deel van die uitdra van die storielyn, met die poppemeesters wat nie soos normaalweg in die pop se skadu beweeg nie.  Sy debuteer as dramaturg in 2002 wanneer haar drama “***Vuur***” by Aardklop opgevoer word. Hierin ondersoek sy die menslike behoefte aan geestelike sekuriteit en hoe dit deur sekere geestelike leiers misbruik word vir eie gewin. Sy skryf saam met Malan Steyn die drama “***Drie susters: ’n plek***” wat tydens Aardklop in 2003 naaswenner van die toekenning vir beste teks is en vertolk self ’n belangrike rol daarin. Sy is ook grootliks verantwoordelik vir die teks van “***Where’s the love/Watse liefde?***” Hierin word liefde met baie dinge vergelyk, onder andere met ’n rivier in vloed wat alles verwoes as dit deur die plek gespoel het. Die liefde maak seer en die liefde bring hoop. Hierdie produksie word ook met die Pretty Ladies op die planke gebring.

## Publikasies 
## Verwysings 
### Tydskrifte en koerante 
* Burger, Kobus “Vuur op ’n fyn lyn” “Plus” 24 Augustus 2002
* Pople, Laetitia “Ligte luim vervang '93 se 'post mortem'-fees. Fourie, Venter Kampustoneel-uitblinkers” “Beeld” 15 April 1994

### Ander verwysings
Fort Drury

**Fort Drury** is in 1846 in Bloemfontein gebou om die enigste bron van water te beskerm.

In April 1846 het maj. H.D. Warden 'n Britse militêre pos op die plaas Bloemfontein gestig. 'n Eenvoudige blokhuis van klip en klei is onder leiding van sers. Charles Drury op die koppie net noord van die standhoudende fontein gebou. Die vesting is nie lank gebruik nie en was in 1861 reeds vervalle. Die terrein van die destydse fort is vandag die stadsgebied by Fonteinstraat en begrens deur St. Andrewsstraat, Markgraafstraat en Selbornelaan.

## Bibliografie 
* Botes, S.M.: Die soektog na Fort Drury, Bloemfontein: probleme en resultate. Suid-Afrikaanse tydskrif vir kultuurgeskiedenis, jaargang 13, nr. 2, November 1999.
Johan Combrink

**Johan Combrink** (*2 Mei 1939, Westdene, Johannesburg -  †25 Julie 1999, Stellenbosch) was ’n taalkundige, professor in Taalkunde aan die Universiteit van Stellenbosch, voorsitter van die Taalkommissie van die Suid-Afrikaanse Akademie vir Wetenskap en Kuns en skrywer van verskeie taalkundige boeke.

## Lewe en werk 
### Vroeë lewe en herkoms 
Johannes Gert Hendrik Combrink is op 2 Mei 1939 op Westdene in Johannesburg gebore. In 1955 matrikuleer hy aan D.F. Malan Hoërskool in Johannesburg en studeer hierna verder in tale (Afrikaans-Nederlands, Duits en Sesotho) aan die Universiteit van die Witwatersrand. Hy behaal die B.A.-graad met lof in 1958 en die B.A. Honneurs-graad in Afrikaans-Nederlands in 1959 met lof.

### Verdere studie en begin van loopbaan 
Aan die Munisipale Universiteit in Amsterdam in Nederland verwerf hy in 1962 die D.Litt. et Phil.-graad met lof en aan die Universiteit van Pretoria verwerf hy in 1966 die Ph.D.-graad met lof met ’n proefskrif oor “*Betekenis en sintaksis*”. Vir post-doktorale studie bring hy ook tyd deur aan die Universiteite van Londen en Cambridge in Brittanje, die Universiteite van North Carolina en Maryland in die Verenigde State van Amerika, die Katholieke Universiteit van Leuven in België en die P.J. Meertens Instituut in Amsterdam in Nederland. Vanaf 1959 tot 1960 is hy tydelike lektor in Afrikaans-Nederlands aan die Universiteit van Witwatersrand.

### Loopbaan in die akademie 
In 1963 aanvaar hy ’n pos as lektor in Afrikaans-Nederlands aan die Universiteit van Natal in Pietermaritzburg en word dan senior lektor aan die Universiteit van Natal in Durban in die periode 1965 tot 1970. Hierna word hy professor in Algemene Linguistiek aan die Universiteit van Port Elizabeth, waar hy ook hoof van die departement is. Vanaf 1975 tot met sy aftrede in 1995 is hy professor in Taalkunde aan die Universiteit van Stellenbosch en hier is hy hoof van die departement vir drie periodes van drie jaar elk. Hy is getroud met Louise, senior lektor in Afrikaans en Didaktiek aan die Departement van Opvoeding aan die Universiteit van Stellenbosch en voorsitter van Vriende van Afrikaans. Hulle het drie kinders, Herman, Hy is op 25 Julie 1999 op Stellenbosch oorlede.

Postuum word hy in 2002 deur die Linguistiese Vereniging van Suid-Afrika vereer vir die beste Suid-Afrikaanse handboek oor linguistiek.

## Publikasies 
## Bronne 
### Tydskrifte en koerante 
* Carstens, Wannie, Ponelis, F.A. en Kotzé, Ernst. Johan Combrink 2 Mei 1939 – 25 Julie 1999. Tydskrif vir Geesteswetenskappe. Jaargang 40 no. 1 Maart 2000.
* Gouws, Rufus. Johan Combrink 1939–1999. Insig, September 1999.
* Korrespondent. Afrikaanssprekendes moet ophou rou en begin bou. Volksblad, 21 Oktober 1998.

### Verwysings
Victoria Woodhull

**Victoria Claflin Woodhull**, later **Victoria Woodhull Martin** (23 September 1838 – 9 Junie 1927) was 'n Amerikaanse aktivis en politikus. Sy was die eerste vrou om as Amerikaanse presidentskandidaat te staan. Sy was ook die eerste vrou wat 'n komitee van die Amerikaanse Kongres toegespreek het.

Woodhull is in 1872 deur die "Equal Rights"-party genomineer om teen die Republikeinse presidentskandidaat, Ulysses S. Grant, te staan. Dit was nog voordat vroue stemreg in Amerika gehad het.

Woodhull het net drie jaar skoolgegaan. Sy en haar suster het uiteindelik as suksesvolle makelaars op Wallstraat gewerk. Hulle was ook van die eerste vroue om 'n koerant te begin, die ''Woodhull & Claflin's Weekly'', wat in 1870 met publikasie begin het.

Die Victoria Woodhull-gedenkkloktoring in Granville, Ohio, is ter ere van haar opgerig.

## Verwysings 
## Eksterne skakels
Canon EOS 300D

Die **Canon EOS 300D**, vervaardig deur Canon, was bemark in Noord-Amerika as die **EOS Digital Rebel**, in Japan as die **EOS Kiss Digital**, en was ook verkoop as die **DS6041**. Dit is 'n 6,3-megapieksel intreevlak digitale enkellensreflekskamera. Dit is op 20 Augustus 2003 vrygestel teen 'n prys van $899 sonder 'n lens, of $999 met 'n lens ingesluit in die verkoopspak. Dit is deel van die Canon EOS-reeks van kameras. Dit was 'n belangrike mylpaal vir digitale kameras, omrede dit die eerste digitale SLR kamera was wat vir minder as VS$ 1000 te koop was.

## Funksies 
Dit word dikwels vergelyk met die prosumer Canon EOS 10D, wat oor feitlik dieselfde CMOS-beeldsensor en beeldverwerkingskyfie beskik. Verskeie 10D-eienskappe kan ontsluit word en gebruik word in die 300D deur gebruik te maak van nie-amptelike fermatuur.

Die 300D se polikarbonaat (plastiek)kas was oorspronklik net in silwer beskikbaar in Noord-Amerika, terwyl die Japannese weergawe ook in swart beskikbaar was. Latere swart weergawes van die 300D is ook in die VSA en Europa vrygestel.

Die 300D was die eerste kamera om die Canon EF-S lensmontering te gebruik. Dit neem ook die EF-monteringlense. Canon het die EF-S 18-55mm as die verkoopspaklens saam met die 300D bekend gestel. Dit was beskikbaar in 'n USM (ultrasoniese motordryf) weergawe in Japan en as 'n nie-USM weergawe elders. Baie laat produksie swart 300D kameras was beskikbaar met die USM-weergawe in Europa.

## Verwysings
Nikon F65

regs|duimnael|Nikon N65 kamera met 'n lens aangeheg
regs|duimnael|Nikon F65 kamerakas
Die **F65** (of **N65** soos bekend in die VSA) is 'n 35 mm-film SLR-kamera wat deur Nikon in 2001 vrygestel is. Soos sy voorganger, die F60, was dit gemik op die onderkant van die amateur-outofokus SLR-mark.

Sy funksies sluit in outofokus, verskillende vorme van deur-die-lensligmeting en die verskillende werksmodusse. Dit het ook diepte-van-veldvoorskou en afgeleë sluitervrystelling ingesluit, twee eienskappe merkbaar afwesig in die F60.

Die F65D-variant verskyn ook met 'n datum/tyddrukfasiliteit.

## Eienskappe 
* 14 ons plastiekeenheid
* Program, sluiterprioriteit, lensopeningprioriteit en volledige handmodes
* Ingeboude flits (GN 40) met outo, stadige en agterste sync modes
* 5-punt matriks CAM900 outofokussensor
* Sluiterspoed vanaf 1/2000s tot 30s
* Ondersteun DX-gekodeerde film tot ISO 5000
Litiumioonbattery

duimnael|'n Varta litiumioonbattery, Museum Autovision, Altlussheim, Duitsland

'n **Litiumioonbattery** (soms *Li-ion battery*) is 'n lid van 'n familie van herlaaibare batterye wat litiumione beweeg van die negatiewe elektrode na die positiewe elektrode tydens ontlading, en terug wanneer die battery weer herlaai word. Litiumioonbatterye gebruik 'n organiese litiumverbinding as een elektrodemateriaal, in teenstelling met die metaal litium wat gebruik word in 'n nie-herlaaibare litiumbattery. Die elektroliet, wat voorsiening maak vir ioniese beweging, en die twee elektrodes is die samestellende komponente van 'n litiumioonbatterysel.

Litiumioonbatterye is algemeen in huiselektronika. Hulle is van die mees populêre vorme van herlaaibare batterye vir draagbare elektroniese toestelle, met 'n hoë energie-digtheid, klein geheue effek en 'n lae self-ontlading. Buiten in verbruikerselektronika, groei litiumioonbatterye ook in gewildheid vir militêre, elektriese batteryvoertuig- en lug- en ruimtevaarttoepassings. 

Litiumioonbatterye is tans besig om 'n gemeenskaplike plaasvervanger vir loodsuurbatterye te word, wat histories gebruik is vir gholfkarretjies en nutsvoertuie. In plaas van swaar loodplate en suurelektroliet, is die neiging om eerder liggewig litiumioonbatterypakke te gebruik wat dieselfde spanning bied as loodsuurbatterye, sodat daar geen verandering aan die voertuig se aandryfstelsel nodig is nie.

Die batterye het in 2013 bekend geraak toe hulle brande aan boord van die Boeing 787 Dreamliner veroorsaak het.

## Nuwe generasie batterye
Die eerste generasie litiumioonbatterye was meestal gebaseer op litiumkobaltiet. Dit het aanleiding gegee tot twee bekommernisse. Een is dat kobalt 'n relatief ongewone metaal is en dat die ontginning daarvan - meestal in die DRK - dikwels onder onmenslike omstandighede gedoen word. Die ander een was die termiese stabiliteitsprobleme wat die stelsel 'n brandgevaar gemaak het. 'n Nuwe generasie batterye het in die vroeë helfte van die 2020's oorgeneem. Dit is gebaseer op litiumysterfosfaat as katodemateriaal. Yster is baie algemener as kobalt en baie goedkoper. Hierdie nuwe LFP-stelsels is beide goedkoper en beter. Hulle ly nie meer aan dieselfde kommernisse nie en is minder giftig.

## Sien ook 
*Litiumkobaltiet
*Litiumysterfosfaat
*Aluminiumtetrachloriedanioon

## Verwysings
Nikon F6

duimnael|regs|Nikon F6

Die **Nikon F6** is 'n 35mm-film enkellensreflekskamera wat kommersieel beskikbaar gestel is gedurende 2004, en is die sesde top-van-die-lyn professionele filmkamera in Nikon se reeks sedert die bekendstelling van die Nikon F in 1959. Die Nikon F6 is ontwerp deur Nikon en vervaardig in hul Sendai-aanleg.

Die F6 is die huidige model van Nikon se F-reeks en dit is nog steeds in produksie. Dit vervang die Nikon F5, vervaardig van 1996 tot 2004. Die Nikon F6 aanvaar byna enige Nikon F-monteerlens, met die volledige metingfunksie.

## Noemenswaardige kenmerke 
* Fokusskerm: B-tipe BriteView Clear Matte Screen II, verwissel met ses ander opsionele fokusskerms.
* Soekraamdekking: byna 100%
* Soekraamvergroting: ongeveer 0.74 x met 50&nbsp;mm lens op oneindig ("infinity") gestel teen -1.0 m-1
* Outofokus: TTL fase-opsporing, Nikon Multi-CAM2000 outofokusmodule
* Outofokus opsporingsreeks: ongeveer EV -1 te EV 19 (ISO 100, by die normale temperatuur)
* Fokusmodes: Enkelservo AF en Deurlopende Servo AF, en Handdiens
* Fokusnaspeur: Outomaties geaktiveer in 'n enkelservo AF of deurlopende servo AF
* Fokusarea: Een – of 'n groep – van 11 fokusareas wat gekies kan word
* AF Gebiedsmodus: EnkelArea AF, Dinamiese AF, GroepDinamiese AF of Dinamiese AF met Naaste-onderwerp-prioriteitkies
* Fokusslot: Fokus is gesluit deur AE/AF-L knoppie te druk of liggies op ontspanknop in Enkele Servo AF
* Blootstellingmeting: Drie ingeboude in die blootstellingsmeter — 3D kleurmatriks, sentrumgeweeg en plek
* Metingreeks (ISO 100, f/1.4 lens): EV 0 tot 20 EV in 3D kleurmatriks en die sentrumgeweegde, EV 2 tot 20 EV in plek
* Blootstellingvergoeding: Met blootstellingvergoedingknoppie; ±5 EV reeks, in 1/3, 1/2 of 1 stappe
* Outoblootstelling Hakies -: Aantal skote: 2-7; vergoedingstappe: 1/3, 1/2, 2/3, of 1 EV stappe
* Outoblootstellingslot: Deur AE/AF-L knoppie te druk
* Filmspoedinstelling: DX of handinstelling (handinstelling het prioriteit oor DX-bespeurde filmspoed); DX: ISO 25-5000, handstelling: ISO 6-6400 in 1/3 stappe
* Sluiter: Elektroniesbeheerde vertikaalbewegende spleetsluiter met ingeboude sluitermonitor
* Sluiterspoed: 30 tot 1/8,000 s (1/3 stappe in S en M modes); Gloeilampinstelling beskikbaar in M-modus (sluiterspoed kan verleng word tot 30 minute in die M-modus)
* Warmskoen: ISO518 warmskoenkontak digitale datakommunikasie (sync kontak, lig-gereed-kontak, TTL outoflitskontak, monitorkontak, GND), veiligheidslot voorsien
* Sync kontak: X-kontak net; flitssinchronisasie tot 1/250 s (tot 1/8,000 s moontlik in die MOTOR FP Hoë-Spoed Sync)
* Flitsbeheer: TTL flitsbeheer deur die gesamentlike vyf-segment TTL Multi-Sensor met enkel-komponent IC en 1,005-pixel RGB sensor; i-TTL Gebalanseerde vulflits met SB-800/600; Filmspoedreeks in TTL outoflits: ISO 25-1000

## Verwysings
Wu

[duimnael|links|Die woord *Wúyǔ* ("Wu-taal") geskryf in [Tradisionele Chinese karakters|Tradisionele Chinese (links) en Vereenvoudigde Chinese (regs) karakters]]
**Wu** (Vereenvoudigde Chinees: 吴语, Tradisionele Chinees: 吳語, pinyin: *Wúyǔ*, letterlik: "Wu-taal") is 'n Sino-Tibettaanse taal of 'n dialek van Chinees wat in die Volksrepubliek China, Hongkong en deur Chinese oorsese gemeenskappe in Japan, Suid-Korea en die Verenigde State van Amerika gepraat word. 

Die taal het sowat 80 miljoen sprekers, veral aan die Yangtzemonding en in Sjanghai, en is daarmee die tweede mees verspreide dialek van Chinees naas Mandaryns. Dit word veral in die Oos-Chinese provinsies Zhejiang, Jiangsu, Anhui, Jiangxi en Fujian gepraat.

Soos die ander Chinese tale word Wu met Chinese karakters geskryf.

## Verwysings 
## Eksterne skakels
Min

[duimnael|links|Die woord *Mǐnyǔ* ("Min-taal") geskryf in [Tradisionele Chinese karakters|Tradisionele Chinese (links) en Vereenvoudigde Chinese (regs) karakters]]
**Min** (Vereenvoudigde Chinees: 闽语, Tradisionele Chinees: 閩語, pinyin: *Mǐnyǔ*, letterlik: "Min-taal") is 'n Sino-Tibettaanse taal of 'n dialek van Chinees wat in die Volksrepubliek China, die omstrede Republiek van China op Taiwan, Singapoer en deur Chinese oorsese gemeenskappe in Indonesië, Broenei, Filippyne, Maleisië, Mianmar, Thailand, Kambodja en Laos gepraat word. Die taal het sowat 60 miljoen sprekers en is daarmee die vierde mees verspreide dialek van Chinees naas Mandaryns, Wu en Kantonees. Dit word veral in die Suidoos-Chinese provinsies Fujian, Guangdong, Hainan, Zhejiang en Jiangsu gepraat.

Soos die ander Chinese tale word Min met Chinese karakters geskryf.

## Eksterne skakels
Baccalaureus artium

duimnael|Baccalaureus artium

**Baccalaureus artium (BA of B.A.)** is 'n baccalaureusgraad wat toegeken word vir 'n voorgraadse kursus of program, gewoonlik met hoofvakke in die vrye kunste of tale.

Die B.A.-graad is gewoonlik 'n driejarige kursus, na gelang van die land, akademiese instelling en spesifieke rigtings, hoofvakke, ens.

## Sien ook 
* Magister artium
Ditlhake

**Ditlhake** is 'n township van Petrusburg, Letsemeng Plaaslike Munisipaliteit in die Xhariep-distriksmunisipaliteit, provinsie Vrystaat.

## Verwysings